SIR, কোন জেলায় কত নাম বাদ? কলকাতা টিভির হাতে ‘ফাইনাল রিপোর্ট’

কলকাতা: বৃহস্পতিবারই শেষ হয়েছে এনুমারেশন ফর্ম জমা দেওয়ার প্রক্রিয়া।রাজ্যের আন-কালেক্টেবল (Uncollectible forms) ফর্মের মোট সংখ্যা জানা গেল। বৃহস্পতিবার বিকেল ৪টে পর্যন্ত রাজ্যে আন-কালেক্টেবল ফর্মের সংখ্যা ৫৮ লক্ষর কিছু বেশি ছিল। এদিন নির্বাচন কমিশনের (Eelction Commission) প্রকাশিত চূড়ান্ত তালিকায় দেখা যাচ্ছে গোটা রাজ্যে আন-কালেক্টেবল ফর্মের মোট সংখ্যা ৫৮ লক্ষ ১৭ হাজার ৮৫১টি।

পশ্চিমবঙ্গের খসড়া তালিকা থেকে বাদ পড়া ভোটারের সংখ্যা দাঁড়াল ৫৮ লক্ষ ১৭ হাজার ৮৫১। রাজ্যের মুখ্য নির্বাচনী আধিকারিকের (সিইও) দফতর যে খসড়া তালিকা প্রস্তুত করেছে সেই অনুযায়ী রাজ্যে মৃত ভোটারের সংখ্যা ২৪ লক্ষ ১৯ হাজার ১৫৮ জন। এ ছাড়া, ১২ লক্ষ ১০ হাজার ৪৩৪ জনের কোনও খোঁজ পাওয়া যায়নি। কমিশনের তরফে জানানো হয়েছে, বিএলও কোনও ভোটারের খোঁজে যদি তাঁর বাড়ি থেকে তিন বার বা তার বেশি ঘুরে আসেন, কিন্তু ওই ভোটারের খোঁজ যদি তার পরেও না-পাওয়া যায়, সে ক্ষেত্রে তাঁদের নিখোঁজ তালিকায় রাখা হয়। রাজ্যে মোট ১৯ লক্ষ ৯২ হাজার ৮১৬ জন ভোটার ঠিকানা পরিবর্তন করেছেন। একাধিক জায়গার ভোটার তালিকায় নাম ছিল এমন ১ লক্ষ ৩৭ হাজার ৭৪৭ জনের নাম একটি জায়গায় রেখে বাকি জায়গা থেকে নাম বাদ দেওয়া হয়েছে। এ ছাড়া আরও ৫৭ হাজার ৬৯৬ জনকে রাখা হয়েছে ‘অন্যান্য’ তালিকায়।

আরও পড়ুন:১৬ ডিসেম্বর বেরবে খসড়া ভোটার তালিকা, আপনার নাম খুঁজবেন কীভাবে?

আন-কালেক্টেবল ফর্মের সংখ্যা সবচেয়ে বেশি রয়েছে ক্ষিণ ২৪ পরগনা জেলায়-৮ লক্ষ ১৬ হাজার ৪৭টি। দ্বিতীয় স্থানে রয়েছে উত্তর ২৪ পরগনা, যেখানে সংখ্যা ৭ লক্ষ ৯২ হাজার ৬৪টি। হাওড়া ৪ লক্ষ ৪৭ হাজার। বাদ পড়া ভোটারের সংখ্যা উত্তর কলকাতায় ৩ লক্ষ ৯০ হাজার এবং দক্ষিণ কলকাতায় ২ লক্ষ ১৬ হাজার। আন-কালেক্টেবল ফর্মের সংখ্যা সবচেয়ে কম জমা পড়েছে কালিম্পং জেলায়- ১৭ হাজার ৩২১টি। আগামী ১৬ ডিসেম্বর আনুষ্ঠানিক ভাবে খসড়া ভোটার তালিকা প্রকাশ করা হবে পশ্চিমবঙ্গে। সেই তালিকায় কোনও অভিযোগ থাকলে, ত্রুটি থাকলে কমিশনকে জানাতে হবে।

দেখুন ভিডিও